­

**Nordsjö presenterer Colour of the year 2016 – Ochre Gold**

**Colour of the year 2016, Ochre Gold er en gullinspirert okerfarge, som man finner i naturen og som kobler historikk og rådende trender på en naturlig måte. Fargen er sterk nok til å vekke oppmerksomhet på egenhånd, men er også vakker i kombinasjon med andre nyanser som påminner om naturens egen palett.**

Hvert år presenterer Nordsjö Colour of the Year og fire nøkkeltrender for kommende år i sin bok Colour Futures. Boken er en global produksjon der fremstående eksperter innen farge og design samler sin kunnskap og erfaring og sannsynlighetsberegner kommende års trender og farger. Siden 2004 har Nordsjö årlig kåret Colour of the year.

**Colour of the year 2016 – Ochre Gold**

Ochre Gold er en spennende gullinspirert farge, nøye utvalgt fra en rik palett av gule nyanser, som akkurat nå brukes overalt i designverdenen. Fargen og materialet synes på alt i fra designmesser til arkitektur, innredning, mote og grafisk design. Ochre Gold matches best med en kompletterende fargepalett som er dempet med et slør av grått og gjerne sammen med naturnære farger.

 – Colour of the year 2016 er en gyllen tone som klarer seg utmerket alene, men som også er et perfekt komplement i mange fargesettinger, sier Per Nimér, designsjef i Nordsjö.

**Colour Futures – Looking both ways**

Colour Futures 2016 bygger på den overgripende trenden ”Looking both ways”. For å virkelig forstå og sette pris på en trend som oppstår så må man samtidig forstå og fundere på dens motsats – å se i motsatte retninger. Årets fire nøkkeltrender handler om denne tosidighet - Heritage & Future, Words & Pictures, Dark & Light og The Grid & Letting Go.

**Nøkkeltrender 2016**

**Heritage & Future**

Med utgangspunkt i tanken om at vi trenger å forstå vår historikk for å kunne designe for fremtiden, legger noen av nåtidens største varemerker stor verdi i det å utforske og fortelle sin historie. Det gir en ekthet og troverdighet som man ikke kan jukse seg til. Vi henter med andre ord inspirasjon fra fortiden, og kobler det sammen med det vi tror for fremtiden. Oversatt til en fargepalett, er rød en av fargene fra vår historikk, som i kombinasjon med lyse farger, skaper et moderne og fremtidsrettet uttrykk.

**Words & Pictures**

Vi lever i en tid med visuell metning, der hvert øyeblikk registreres og publiseres på sosiale medier, og der bilder fremfor ord benyttes i vår kommunikasjon. Som et resultat ser vi at kvalitet foretrekkes fremfor kvantitet, og at god tekst får en større kraft og betydning fremover. Fargepaletten til denne trenden inneholder blå farger hentet fra blekk og grått fra grafitti, i kontrast med duse fargenyanser som vi assosierer med filter, benyttet i sosiale media.

**Dark & Light**

En av de viktigste trendene for 2016 er vektlegging av mørket. Innføringen av Earth Hour – der millioner av mennesker rundt om i verden slukker lyset samtidig i én time, har vist hvor mye lyset påvirker oss.

 – Mørket er undervurdert. Vi behøver det for å sove godt, hente oss inn og for å hvile. Vi benytter oss av ”Earth Hour” for å spare energi, men dette har også vist oss hvor «forent» vårt miljø er av lys. Mørke farger er benyttet av kjente kunstmalere siden 1700-tallet nettopp for å fange lyset og gi de lyse fargene spillerom. Fargepaletten består av mange mørke farger, ikke helt svarte, men med de mørke fargene som finnes i morgengryet og skumringen, sier Per Nimér.

**The Grid & Letting Go**

I streben etter å finne seg selv i den moderne verden vi lever i, lokkes flere mennesker av det uregulerte og udefinerte. Men vi behøver grenser selv om vi gjør opprør mot dem – frihet oppleves best i samspill med rammer. Bruk av organiske former i produktdesign er et godt eksempel på det, der kreativitet blomstrer uten å føle seg hemmet av regler eller normer. Fargepaletten inneholder levende og glade farger - som holdes litt i sjakk med det svarte og hvite fra rammene.

**Colour Futures 2016 kan lastes ned i pdf format på**[**www.colourfutures.com**](http://www.colourfutures.com/)

-------------------------------------------------

**For mer informasjon og bilder:**

Berit Lunde, Digital Manager Nordsjö Norge
Tlf: 920 65 150
E-post: berit.lunde@akzonobel.com